എങ്ങനെ മിടുക്കനും സുന്ദരനുമാകാം:സമൂഹമാദ്ധ്യമങ്ങളില് വൈറലായി വ്യോമസേനയുടെ അഭ്യാസ പ്രകടന പരിശീലനം ന്യൂഡല്ഹി: വ്യത്യസ്തമായ പ്രമേയത്തോടെ വ്യോമസേന നടത്തിയ പ്രകടനം സമൂഹമാദ്ധ്യമങ്ങളില് വൈറലാകുന്നു. സേനയുടെ അഭ്യാസ പ്രകടന പരിശീലനത്തിന്റെ ചിത്രങ്ങളും വീഡിയോകളുമാണ് സമൂഹമാദ്ധ്യമങ്ങളില് തരംഗമാകുന്നത്. എങ്ങനെ മിടുക്കനും സുന്ദരനുമാകാം എന്ന അടികുറിപ്പോടെ സേന പുറത്തു വിട്ട ചിത്രങ്ങളെ പ്രശംസിച്ച് നിരവധി പേരാണ് രംഗത്തെത്തിയിരിക്കുന്നത്. പോസ്റ്റ് ചെയ്ത് മണിക്കൂറുകള്ക്കുള്ളില് തന്നെ ചിത്രങ്ങള് ട്വിറ്ററില് ട്രെന്ഡിങ്ങായി. കഴിഞ്ഞ ദിവസമാണ് വ്യോമസേനയുടെ സ്ഥാപക ദിനാഘോഷങ്ങളുടെ ഭാഗമായുള്ള അഭ്യാസ പ്രകടനങ്ങളുടെ പരിശീലനം നടന്നത്.ഇതിന്റെ ചിത്രങ്ങളാണ് വ്യോമസേന ഔദ്യോഗിക ട്വിറ്റര് അക്കൗണ്ടിലൂടെ പങ്കു വെച്ചത് ലോകത്തിലെ ഏറ്റവും വലിയ നാലാമത്തെ വ്യോമസേനയാണ് ഇന്ത്യന് വ്യോമസേന.ഇന്ത്യന് എയര്ഫോഴ്സ് ആക്ട് അനുസരിച്ച് 1932 ഒക്ടോബര് എട്ടിനാണ് ഇന്ത്യന് വ്യോമസേന സ്ഥാപിതമായത്. സ്ഥാപക ദിനത്തിനോടനുബന്ധിച്ച് എല്ലാ വര്ഷവും നിരവധി പരിപാടികളാണ് രാജ്യത്ത് സംഘടിപ്പിക്കുന്നത്.